ઢાકા: બાંગ્લાદેશે માફિયા ડોન દાઉદ ઈબ્રાહીમના સાગરીત દાઉદ મર્ચન્ટને ભારતને સોંપવાની પ્રક્રિયા શરૂ કરી દીધી છે. મર્ચન્ટનું નામ અબ્દુલ રઉફ પણ છે. તેને ૧૯૯૭માં ગુલશન કુમારની હત્યાના કેસમાં આજીવન કેદની સજા થઈ હતી. તે મુંબઈમાં તેના પરિવારની મુલાકાત માટે પેરોલ પર છૂટ્યા બાદ ભાગી ગયો હતો. કમાલે આ નિવેદન અેવા સમાચાર વચ્ચે આપ્યું છે કે ભારત બાંગ્લાદેશ નેશનલિસ્ટ પાર્ટીના સંયુક્ત મહાસચિવ સલાઉદીન અહેમદને બાંગ્લાદેશને સોંપશે. સલાઉદીન ગત વર્ષથી ભારતના કબજામાં છે, જોકે કમાલે પ્રસ્તાવિત પ્રત્યર્પણને અહેમદના સ્વદેશ પરત સાથે જોડવાનો ઈન્કાર કર્યો છે. કમાલે વધુમાં જણાવ્યું કે અમે અનેક વિદેશીઓની કેદની મુદત પૂરી થયા બાદ તેમને તેમના દેશમાં પરત મોકલી રહ્યા છે. દાઉદ મર્ચન્ટ પણ તેમાંથી અેક છે.